2018
ZOH PJONGČANG
BRATISLAVA (vm) – Tradičný Olympijský deň oslavoval Slovenský olympijský výbor (SOV) tohto roku po novom. V rámci tohto veľkého projektu zastrešil aj rôzne ďalšie, predtým samostatné projekty pre širokú verejnosť. Olympijský deň 2018 sa realizoval s mottom "Hýb sa – Uč sa – Objavuj" a mal za cieľ predovšetkým zapojenie predškolskej a školskej mládeže do rôznych pohybových, vzdelávacích a poznávacích aktivít v duchu olympijskej filozofie a ideálov.
SOV veľmi teší, že do 600 rôznorodých aktivít na celom území Slovenskej republiky sa zapojilo spolu 118 746 účastníkov. V porovnaní s predchádzajúcimi obdobiami to predstavuje nárast účasti o viac než 50 percent. Realizáciu projektu koordinovali krajské štáby Olympijského dňa. Ich prostredníctvom SOV v jednotlivých krajoch ocenil najlepšie materské, základné a stredné školy 100-eurovou poukážkou na nákup športového materiálu.
V rámci záverečného hodnotenia SOV v priebehu októbra na svojej facebookovej stránke každý týždeň realizoval verejné hlasovanie o najlepších organizátorov Olympijského dňa z radov škôl. Na hlasovanie verejnosti boli v každej kategórii vybrané dve školy. Na základe výsledkov hlasovania víťaz v každej z troch kategórií získa okrem Pohára SOV aj poukážky v hodnote 1000 Eur na nákup športového materiálu a vybavenia.
V súvislosti s hlasovaním v kategórii základných škôl došlo k viacerým technickým nedostatkom, ktoré počas hlasovania nebolo možné odstrániť. Na základe analýzy priebehu hlasovania sa SOV rozhodol vyhlásiť za víťazov kategórie základných škôl obe súťažiace školy a udeliť obom rovnaké ocenenie - poukážky v hodnote 1000 Eur.
Víťazmi v jednotlivých kategóriách sa stali - materské školy: MŠ na ul. Pionierov 82/6 v Kanianke, základné školy: ZŠ a MŠ Bananská 46 v Banke, ZŠ s MŠ Valaská Belá 242, stredné školy: SOŠ nám. Sv. Martina 5 v Holíči.
Všetkým víťazom v jednotlivých kategórách SOV blahoželá a verí, že aj naďalej sa budú aktívne zapájať do olympijských aktivít.
2018
ZOH PJONGČANG
2018
OHM BUENOS AIRES
2020
ZOHM LAUSANNE
2020
OH TOKIO
OH / ZOH / OHM / ZOHM
EH / EYOF / EYOWF
XXIII. ZIMNÉ OLYMPIJSKÉ HRY PJONGČANG 2018 (9. – 28. februára 2018)
Aktuality sov
12.12. 2018Štátnym tajomníkom pre šport sa stal viceprezident SOV a bývalý špičkový strelec Jozef Gönci
12.12. 2018Na stiahnutie manuály Minsk 2019
10.12. 2018V magazíne Olympic.sk jeseň/zima 2018 vyšla aj analýza genézy vzťahu medzi slovenským športom a štátom: Veľký zákon a malé pomery
09.12. 2018Vo finále paralelného slalomu SP v St. Moritzi Vlhová podľahla Shiffrinovej, celkove je v SP tretia
07.12. 2018Slovenský olympijský výbor sa transformoval na strešnú organizáciu slovenského športu s názvom Slovenský olympijský a športový výbor, schválil aj nové logo
07.12. 2018Cenu Jána Popluhára za príkladný čin v duchu fair si na 55. VZ SOV prevzal triatlonista Michal Buček, ktorý na pretekoch v Číne zachránil život plavca